Subject: Ettevõtlus- ja innovatsioonikonverents 2025 - ettepanek avasõnadeks
From: Ly Hõbe <[email-masked]>
To: "Erkki Keldo - MKM" <[email-masked]>
Cc: "info - MKM" <[email-masked]>, "press - RK" <[email-masked]>
Date: Fri, 5 Sep 2025 07:45:51 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Austatud majandus- ja tööstusminister Erkki Keldo!

Eesti Ettevõtluskõrgkooli Mainor nimel on mul suur au kutsuda Teid avama
rahvusvahelist ettevõtlus- ja innovatsioonikonverentsi „Skills for
Future“.

2. oktoobril 2025 toimuv rahvusvaheline ettevõtlus- ja
innovatsioonikonverents on juba kolmeteistkümnes üritus samast sarjast.
Selle aasta peateemaks on teadmised, kompetentsid, oskused täna ja
tulevikus. Käsitleme oskusi ning nende jätkusuutlikku omandamise olulisust
nii majanduslikest, hariduslikest kui ka sotsiaalsetest aspektidest.
Samuti peame oluliseks rääkida ka inimese (psühholoogilisest kui ka
füsioloogilisest) võimekusest ja valmisolekust muutusteks. Lisaks sellel
tutvustame konverentsil teadusuuringute tulemusi ning ettevõtete parimaid
praktikaid Eestist ja kaugemalt.

Usume, et Teie avasõnad majandus- ja tööstusministrina ning Maailma
Majandusfoorumi maailma tulevikujuhi tiitli kandjana loovad konverentsil
osalejatele suurt väärtust. Teie sissejuhatus võimaldab mõista käsitlevate
teemade olulisust riigi seisukohalt ning sellega kaasnevaid väljakutseid
ja võimalusi.

Konverentsi sihtgrupiks on ettevõtjad, teadlased, üliõpilased ja kõik
teised, keda inspireerivad edasiviivad ning tulevikku suunatud lahendused.
Konverents toimub Ülemiste linnakus Öpiku konverentsikeskuses. Konverentsi
töökeel on inglise keel. Ajas täienev informatsioon on leitav veebilehelt
<https://conference.euas.eu/2025/> https://conference.euas.eu/2025/.
Eelnevate konverentsidega on võimalik tutvuda
<https://conference.euas.eu/> https://conference.euas.eu/

Loodan, et ettepanek kõnetab Teid ning leiate võimaluse olla ettevõtlus-
ja innovatsioonikonverentsi avakõnelejaks. Avasõnadeks oleme planeerinud
kuni 10 minutit algusega kell 10.10.

Jään ootama Teie tagasisidet. Hea meelega annan Teile sobival ajal
täiendavat informatsiooni konverentsi sisu ja korralduse osas.

Lugupidamisega

Ly Hõbe, PhD, MICA

Õppeprorektor/juhatuse liige

Eesti Ettevõtluskõrgkool Mainor

Ülemiste City, Suur-Sõjamäe 10a

11415 Tallinn

Telefon 527 2097

 <http://www.eek.ee/> www.eek.ee

 <http://www.facebook.com/EEKMainor> www.facebook.com/EEKMainor

 <http://www.instagram.com/eekmainor> www.instagram.com/eekmainor

Rakenduskõrgharidusõpe. Magistriõpe. Avatud Kõrgkool. Rakendusuuringud.